User:Saren Peou/sandbox

ប្រវត្តិ ពៅ វតនៈមង្គល ពៅ រតនៈមង្គល បានកើតនៅថ្ងៃ ពុធ ៨ កើត ខែអស្សុជ ឆ្នាំមមីរ ឆស័ក ពុទ្ធសករាជ ២៥៥៨ ត្រូវនឹងថ្ងៃទី ០១ ខែ តុលា ឆ្នាំ ២០១៤ វេលាម៉ោង ១០:៤០ ព្រឹក ទម្ងន់ ៣,២ គក្រ នៅមន្ទីរពេទ្យសម្ពពសោភា អាគារ VIP Silver ជាន់ទី៦ បន្ទប់លេខ៦២៨ (មន្ទីរពេទ្យឯកជន) រាជធានីភ្នំពេញ ព្រះរាជាណាចក្រកម្ពុជា។ ពៅ វតនៈមង្គល ជាកូនច្បងក្នុងគ្រួសារ ដែលមានឪពុកឈ្មោះ ពៅ សារ៉េន និងម្តាយឈ្មោះ ហ៊ូ លីណា អ្នកទាំងពីរជាមន្ត្រីរាជការ ។ មង្គលមានជីតាខាងឪពុកឈ្មោះ ភោគ សារ៉ាន ជាមេភូមិទួលអំពិល សង្កាត់ច្រកម្ទេស ក្រុងបាវិត ខេត្តស្វាយរៀង និងជីដូនឈ្មោះ ខៀវ សួន និងជីតាខាងម្តាយឈ្មោះឯកឧត្តម ហ៊ូ វតនៈ ជាអភិបាលរងខេត្តស្វាយរៀង និង ជីដូនឈ្មោះលោកជំទាវ សារ៉េន សាវី ជាមន្ត្រីរាជការ ។ ឈ្មោះ ពៅ វតនៈមង្គល ជាអក្សរឡាតាំង PEOU VATANAKMONGKOL ត្រូវដាក់ឈ្មោះផ្ទាល់ពីឪពុកម្តាយ ដោយ៖ ១- ពៅ ជាត្រកូលរបស់ឪពុក ២- វតនៈ ជាឈ្មោះរបស់ជីតាខាងម្តាយ ៣- មង្គល ជាឈ្មោះផ្ទាល់ ឈ្មោះ ពៅ វតនៈមង្គល តាមក្បួនណាប់ប៉ូឡេអុងទាយថា គឺជាជំពូកមនុស្សប្រភេទលេខ ៧ ដែលមានអត្ថន័យដូចខាងក្រោម៖ 	លក្ខណៈសម្បត្តិៈ ជាអ្នកម៉ឺងម៉ាត់ បើនឹងអារកាត់រឿងអ្វីមួយ ច្រើនតែធ្វើឡើងដោយវិចារណញ្ញាណ គឺមិនមែនដោយផ្លូវចិត្តទេ ។ គេជាមិត្តភក្តិម្នាក់ ចេះស្គាល់ទុក្ខធុរៈ ចេះយោគយល់គ្នាទៅវិញទៅមក មិនងាយប្រកាន់ខឹង តែបើបានជាប្រកាន់ខឹងហើយ ក៏មិនងាយជានាវិញដែរ ។ គេជាមនុស្សគួរឲ្យទុកចិត្តរាប់អាន ពីព្រោះមិនចូលចិត្តផ្តល់ទុក្ខ ឲ្យអ្នកដទៃ ។ 	បុគ្គលភាពៈ ជំពូកមនុស្សប្រភេទលេខ៧ មានប្រាជ្ញាឆ្លាត ឆាប់យល់ មិនងាយជឿរឿងអ្វីមួយដោយងាយទេ តែបើនឹងជឿលុះណាតែបាន ពិចារណាដិតដល់ណាស់ ។ គេមិនចូលចិត្តការងារណាដែលមិនស្របនឹងគំនិតប្រាជ្ញារបស់គេទេ ។ 	សេ្នហាៈ ដោយគេជាមនុស្សមានប្រាជ្ញា គេមិនសូវខកចិត្តក្នុងរឿងគូ ស្រករទេ គេច្រើនរើសបានគូគាប់ស្របតាមសេចក្តីប្រាថ្នារបស់គេ ។ គេមិនចូលចិត្តរើសគូគាប់ណាដែលឆ្លាតឆ្លុំឡើយ ។ យកល្អត្រូវរៀបការជាមួយនឹងមនុស្សជំពូកលេខ៧ ឬលេខ ៦ ព្រោះប្រាជ្ញា និងចិត្ត ស្របគ្នា ។ មិនគួររៀបការជាមួយជំពូកមនុស្សលេខ១ ទេ ព្រោះច្រើន ទាស់ទែងគ្នា ។ 	ការងារៈ មនុស្សនេះចូលចិត្តស្រឡាញ់ការងារណាដែលប្រើប្រាជ្ញា ។ គេច្រើនជា សង្គមវិទូ សិល្បករ មេធាវី រដ្ឋបាល ឬ ពាណិជ្ជករ ។ ជាទូទៅក្នុងមុខរបររបស់គេ ច្រើនបានទទួលជោគជ័យរហ័សណាស់។ 	លុយកាក់ៈ គេមិនមែនជាអ្នកចាយវាយធូរធារទេ តែក៏មិនមែនជា អ្នកកំណាញ់ដែរ កិច្ចការណាត្រូវចាយ ទើបគេចាយ ។ និយាយឲ្យខ្លីទៅ គឺគេចេះចាយមានបែបផែន ។ គេមិនសូវជួបប្រទះនឹងរឿងទ័លលុយកាក់ទេ ហើយក៏ច្រើនហ៊ានចាយវាយជួយមិត្តភក្តិដែលជួបប្រទះ នឹងការលំបាកផ្នែកហិរញ្ញវត្ថុទៀតផង ។ ចំណែកឯទំនាយតាមថ្ងៃកំណើតវិញបានទាយថា មនុស្សដែលកើតនៃថ្ងៃពុធ គឺជាមនុស្សមានភ័ព្វសំណាងសល់ទ្រព្យសម្បត្តិច្រើន ជាមនុស្ស មានគំនិតសន្សំសំចៃ ប៉ុន្តែសេពគប់មិត្តភក្តិច្រើនមិនសូវសមប្រកប ដោយ សារមានគេច្រណែននិន្ទាឈ្នានីស ជាមនុស្សមើលស្រាលចំពោះការងារ ធ្វើគុណដល់គេ ច្រើនបានទោសមកវិញ ។ បុគ្គលពួកនេះ គួរប្រើសម្លៀក បំពាក់ពណ៌ស្លឹកឈើចាស់ទើបសមគួរ ។ ចំពោះទំនាយតាមឆ្នាំវិញ គឺអ្នកដែលកើតក្នុងឆ្នាំមមី គឺជាបុគ្គលដែលតែងតែផ្លាស់ប្តូរអត្តចរិកជានិច្ច ។ អ្នកដែលកើតនៅពេលព្រឹកនិងថ្ងៃត្រង់ គឺជាមនុស្សដែលមានសុខភាពរឹងមាំ ហើយមិនខ្លះឡើយនូវសម្លៀកបំពាក់ និងអាហារសម្រាប់បរិភោគ ប៉ុន្តែគេអាចនឹងរវល់បន្តិច ។ ចំពោះអ្នកដែលកើតនៅពេលយប់ ការរស់នៅគឺល្អ ប៉ុន្តែប្រហែលជាមិនអាចមានកេរ្តិ៍ឈ្មោះល្បីល្បាញដូចអ្នកដទៃទេ ។ ចំពោះទំនាយជោគជតារាសីតាមថ្ងៃដែលនាំមកនូវជ័យមង្គលវិញ មនុស្សកើតក្នុងឆ្នាំមមីរ គឺ៖ 	ចន្ទៈ អន្តរាយ 	អង្គារៈ លាភ 	ពុធៈ សិទ្ធិ 	ព្រហស្បតិៈ កម្ម 	សុក្រៈ មរណៈ 	សៅរ៍ៈ ជ័យ 	អាទិត្យៈ សុខ អំពីប្រវត្តិមុន ពៅ វតនៈមង្គល ចាប់កំណើត និងពេលកើត ៖ លោក ពៅ សារ៉េន និង លោកស្រី ហ៊ូ លីណា ដែលជាគូរស្វាមីភរិយា បានរៀបមង្គលការនៅថ្ងៃអាទិត្យ ទី ០៦ ខែ វិច្ឆិកា ឆ្នាំ ២០១១ ដោយគោរពតាមប្រពៃណីជាតិខ្មែរ ។ អ្នកទាំងពីរបានមានផែនការច្បាស់លាស់ក្នុងការយកកូន ដើម្បីចៀសវាងការមានកូនដោយចៃដន្យ គ្មានទំនួលខុសត្រូវ ។ ក្នុងឆ្នាំ ២០១៣ អ្នកទាំងពីរមានផែនការយកកូន ដើម្បីពេលកូនកើតឲ្យត្រូវនឹងជោគជតារាសីនៃអ្នកទាំងពីរនិងកូនដែលកើតមក (តាមជំនឿ) ។ ដើម្បីទទួលបានកូនកើតមកមានសុខភាពល្អ កាយសម្បទាមាំមួន បញ្ញាឆ្លាតវៃ ប្រកបដោយគន្លងធម៌ និងទទួលបានកេរ្តិ៍ឈ្មោះខ្ពង់ខ្ពស់ លោកស្រី ហ៊ូ លីណា ដែលជាភរិយាបានទៅចូលរួមពិធីបុណ្យវិសាខបូជា ជាមួយនឹង ម្តាយឈ្មោះលោកជំទាវ សារ៉េន សាវី នាថ្ងៃអង្គារ ១៥ កើត ខែ ពិសាខ ឆ្នាំម្សាញ់ បញ្ចស័ក ពុទ្ធសករាជ ២៥៥៧ ត្រូវនឹងថ្ងៃទី ២៤ ខែឧសភា ឆ្នាំ ២០១៣ នៅវត្តព្រៃឆ្លាក់ សង្កាត់ស្វាយរៀង ក្រុងស្វាយរៀង ខេត្តស្វាយរៀង។ លោកស្រី ហ៊ូ លីណា បានបួងសួងសុំព្រះអង្គគង្សក្នុងវត្តព្រៃឆ្លាក់ និង ទេវតា ព្រះឥន្ទ ព្រហ្ម សូមឲ្យនាងទទួលបានបុត្រប្រុសដូចបំណងប្រាថ្នាខាងលើ ។ ក្រោយពីការបួងសួងសុំបុត្រពីព្រះ រយៈពេលប្រមាណជាង ៧ ខែ ទើប លោកស្រី ហ៊ូ លីណា បានមានគ័រក្នុងផ្ទៃ ។ កំឡុងពេលលោកស្រី ហ៊ូ លីណា មានគ័រក្នុងផ្ទៃ ទាំងគ្រួសារ និងឪពុកម្តាយបានជួលផ្ទះអ្នកជិតខាង   ស្នាក់នៅ (ម្ចាស់ផ្ទះឈ្មោះ មាឃ ពនរាយ ហៅនុល ស្ថិតនៅភូមិមេភ្លើង សង្កាត់ស្វាយរៀង ក្រុងស្វាយរៀង ខេត្តស្វាយរៀង) ដោយសារផ្ទះដែលកំពុងរស់នៅសព្វថ្ងៃ គឺមានសភាពចាស់ទ្រុឌទ្រោម ដែលត្រូវឲ្យធ្វើថ្មីឡើង វិញ ។ កំឡុងពេលលោកស្រី ហ៊ូ លីណា មានផ្ទៃពោះ (វត្តនៈមង្គល) គឺបាន ទៅពិនិត្យសុខភាពជាប្រចាំតាមដំបូន្មានរបស់គ្រូពេទ្យ គឺទាំងមន្ទីរ ពេទ្យរដ្ឋ (មន្ទីរពេទ្យខេត្តស្វាយរៀង) និងមន្ទីរពេទ្យឯកជនគឺ មន្ទីរពេទ្យសង់ត្រាល់ និងមន្ទីរពេទ្យសម្ពពសោភានៅរាជធានីភ្នំពេញ ដើម្បីតាមដានសុខភាពរបស់លោកស្រី និងកូន ដោយស្វាមីរបស់លោកស្រី និងម្តាយ ជាអ្នកជូនទៅ ។ ថ្ងៃទី ខែ ឆ្នាំ ២០១៤ លោកស្រីបានឲ្យពេទ្យធ្វើអេកូសាស្រ្ត ដើម្បីចង់ដឹងថាកូនមានសុខភាពល្អ កាយសប្បទារគ្រប់គ្រាន់ និងមានភេទប្រុស ឬស្រី ។ ជាលទ្ធផលនៃអេកូសាស្ត្រ គឺលោកស្រី ហ៊ូ លីណា និងស្វាមី ទទួលបានកូនប្រុស ដែលមានសុខភាពល្អ និងកាយសប្បទារគ្រប់គ្រាន់ ។ កំឡុងពេល ពរផ្ទៃពោះនោះទៀតសោតលោកស្រីមានការប្រុងប្រយ័ត្នក្នុងការទទួលទានអាហារ ខ្លាចក្រែងប៉ះពាល់ដល់សុខភាពកូន ហើយលោកស្រី ក៏បានទទួលទានថ្នាំជីវជាតិដែក (ទិញនៅឳសថស្ថានឯកជន) មិនយកថ្នាំ ដែលរដ្ឋចែកឲ្យទេ ពីព្រោះថ្នាំជីវជាតិដែកដែលដាក់លក់នៅឳសថស្ថាន ឯកជនគឺមានគុណភាពល្អជាង (តាមនិយាមប្រទេសរីកចម្រើន) និងបានទទួលទានទឹកដោះគោ Matilia និងក្រូចពោធិ៍សាត់ជាមួយពងមាន់ ដើម្បីប៉ូវសុខភាពកូនក្នុងផ្ទៃ ។ ដើម្បីឲ្យកូនកើតមកមានសុខភាពល្អ បញ្ញាឈ្លាសវៃ លោកស្រី និងគ្រួសារ បានធ្វើដំណើរកំសាន្តនៅតំបន់ទេសចរណ៍ផ្សេងៗ ដូចជាទីក្រុងភ្នំពេញ និងខេត្តសៀមរាប ក្នុងថ្ងៃឈប់សម្រាក ដើម្បីកាត់    បន្ថយភាពតប់ប្រមល់ (ស្រ្តេស) នៃការងារ ។ ដើម្បីបង្កើតទំនាក់ទំនង ភាពស្និទ្ធស្នាលរវាងឪពុកម្តាយ និងកូន ព្រមទាំងឲ្យកូនមានភាពវៃឆ្លាតនៅពេលកើតមក រៀងរាល់យប់ទាំងម្តាយ និងឪពុកតែងតែនិយាយលេងជាមួយកូន ច្រៀងឲ្យកូនស្លាប់ និងនិយាយពាក្យ ប្រៀនប្រដៅមួយចំនួនផងដែរ ។ នៅពេលឪពុកម្តាយនិយាយទៅកាន់ទារកនៅក្នុងផ្ទៃ (មង្គល) បានឆ្លើយតបវិញ ដោយសញ្ញារើ ធាក់ជើង ដៃ។ លោកស្រី ហ៊ូ លីណា បានបន្តធ្វើការងារនៅសាខាកាកបាទក្រហមកម្ពុជាខេត្តស្វាយរៀង ដោយមានតួនាទីជាមន្ត្រីរដ្ឋបាល ជាមួយនិងស្វាមី លោក ពៅ សារ៉េន ដែលមានតួនាទីជានាយករង រហូតដល់ថ្ងៃ វតនៈមង្គល រៀបកើតមក ៣ ថ្ងៃ ទើបសុំច្បាប់សម្រាកមាតុភាព ដោយមានផែនការទៅសម្រាលបុត្រនៅមន្ទីរពេទ្យឯកជនសម្ពពសោភា រាជធានីភ្នំពេញ ។ លោកស្រីស្នាក់ជាមួយប្អូនស្រីបង្កើត (លោកស្រី ហ៊ូ សុភ័ក្រ និងស្វាមី ធឹម ប៊ុនរ័ត្ន) ដើម្បីសម្រាលបុត្រ ហើយស្វាមី មិនបានទៅស្នាក់នៅជាមួយទេ គឺជាប់រវល់នឹងការងារ ។ ថ្ងៃទី ៣០ ខែ កញ្ញា ឆ្នាំ ២០១៤ លោកស្រី ហ៊ូ លីណា វេលាម៉ោងប្រមាណ ៨ យប់ គឺចាប់ផ្តើមឈឺពោះសម្រាលកូន ហើយត្រូវប្អូនស្រី ហ៊ូ សុភ័ក្រ និងស្វាមី និងប្អូនប្រុស ហ៊ូ អម្រេត បានបញ្ជូនទៅមន្ទីរពេទ្យឯកជន សម្ពពសោភាដោយស្នាក់នៅអាគារVIP Silver ជាន់ទី៦ បន្ទប់លេខ ៦២៨ ។ ចំណែកស្វាមី និងម្តាយបង្កើត បានធ្វើដំណើរចេញពីខេត្ត ស្វាយរៀងទាំងយប់ (ប្រហែលជាម៉ោង ១០ យប់) តាមរយៈរថយន្តផ្ទាល់របស់លោកឪពុកក្មេក គឺ ឯកឧត្តម ហ៊ូ វតនៈ ម៉ាក Lexus RX 300 ដោយមានអ្នកបើកបរនិងក្មួយអ្នកបរ ១ រូប រួមដំណើរផងដែរ ។ កំឡុងពេលស្វាមី និងម្តាយ ធ្វើដំណើរចេញពីខេត្តស្វាយរៀង គឺទៅដល់កំពង់ចំឡងអ្នកលឿងគឺម៉ោង ១២ យប់ ហើយជាភ័ព្ធសំណាងគឺទាន់សាឡាងជើងចុងក្រោយ បើពុំនោះទេ គឺត្រូវត្រឡប់មកតាមខេត្តព្រៃវែង ឆ្លងទៅតាមស្ពានព្រែកតាមាក់វិញ ។ ពេលឆ្លងសាឡាងអ្នកលឿងរួចធ្វើដំណើរដល់ផ្សារគគីរ គឺរថយន្តបានឲ្យសញ្ញាថាជិតអស់សាំង ពេលនោះទាំងស្វាមី ម្តាយ និងអ្នកបើកបរ បានមានការព្រួយបារម្ភក្រែងពុំដល់គោលដៅ ដោយបានព្យាយាមស្វែងរកស្ថានីយ៍ចាក់សាំងរថយន្តបណ្តើរ ធ្វើដំណើរបណ្តើរ ហើយបានជួបស្ថានីយ៍ប្រេងឥន្ទៈជាច្រើនប៉ុន្តែគេបិទទ្វារអស់ (ប្រហែល ជាម៉ោងជាង ១ យប់) ។ លុះធ្វើដំណើរមកដល់ម្តុំច្បារអំពៅ មានស្ថានីយ៍ប្រេងឥន្ទនៈសូគីមិកមួយនៅបើកទ្វារ ពេលនោះក៏បានចូលទៅចាក់សាំង ហើយបន្តធ្វើដំណើរទៅមន្ទីរ ពេទ្យសម្ពពសោភា ។ ពេលស្វាមី និងម្តាយ មកដល់មន្ទីរពេទ្យសម្ពពសោភាប្រហែលម៉ោង ២ យប់ គឺលោកស្រី ហ៊ូ លីណា មិនទាន់សម្រាលបុត្រនៅឡើយទេ ។ ពេលនោះម្តាយ និងស្វាមី ក៏បានបន់ស្រន់បួងសួងដល់ព្រះសម្មាសម្មពុទ្ធ ទេវា ព្រះឥន្ទ ព្រហ្ម ជំនាងមន្ទីរពេទ្យ និងដូនតា ញាតិការទាំង ៧ សណ្តាន សុំឲ្យ លោកស្រី ហ៊ូ លីណា សម្រាលបុត្របានដោយរលូន គ្មានគ្រោះដល់ម្តាយ និងកូន ។ លោកស្រី ហ៊ូ លីណា នៅបន្តឈឺពោះសម្រាលបុត្រ រហូតដល់ម៉ោងប្រជា ៩ ព្រឹក នាថ្ងៃ ពុធ ទី ០១ ខែ តុលា ឆ្នាំ ២០១៦ ទើប ម្តាយ ស្វាមី និងប្អូនៗ បានពិភាក្សាគ្នាថាតើត្រូវឲ្យលោស្រី ហ៊ូ លីណា នៅបន្តឈឺពោះដើម្បីសម្រាលកូនតាមធម្មជាតិ ឬត្រូវវះកាត់ ហើយបានសួរទៅគ្រូពេទ្យដែលកំពុងមើលថែទាំផ្ទាល់ ។ អ្នកគ្រូពេទ្យបានឲ្យអនុសាសន៍ថា និងនិយាយលើកទឹកចិត្តថា មិនគួរវះកាត់ទេ ពីព្រោះបើតាមទម្ងន់កូន គឺអាចសម្រាលតាមធម្មជាតិបាន ពីព្រោះការសម្រាលដោយវះកាត់ គឺងាយមែន តែពិបាកនៅពេលក្រោយ ដូចជាមិនងាយជាសះស្បើយមុខរបួស និងបើចង់បានកូនមួយទៀតត្រូវរង់ចាំរហូតដល់ទៅ ៣-៤ ឆ្នាំទៀត ទើបអាច យកបាន ។ ដោយសារឃើញសភាពកម្លាំងលោកស្រី ហ៊ូ លីណា ចេះតែខ្សោយទៅៗ គួបផ្សំពាក្យសុំអង្វររបស់លោកស្រី លីណា សុំឲ្យពេទ្យវះកាត់ ពីព្រោះគាត់ទ្រាំលែងចង់បានហើយ ដូច្នេះទាំងម្តាយ ស្វាមី និងប្អូនៗ ក៏បាន សុំទៅគ្រូពេទ្យដើម្បីវះកាត់តែម្តង ។ ក្រុមគ្រូពេទ្យបានចាប់ផ្តើមវះកាត់ប្រហែលជាជិត ១ ម៉ោង ក៏បានហើយរួចរាល់ ពេលនោះហើយ ដែល ពៅ វតនៈមង្គល មានទម្ងន់ ៣,២ គក្រ បានឃើញពន្លឺព្រះអាទិត្យ និងពិភពលោកដ៏ធំល្វឹងល្វើយ នាថ្ងៃ ពុធ ៨ កើត ខែអស្សុជ ឆ្នាំមមីរ ឆស័ក ពុទ្ធសករាជ ២៥៥៨ ត្រូវនឹងថ្ងៃទី ០១ ខែ តុលា ឆ្នាំ ២០១៤ វេលាម៉ោង ១០:៤០ ព្រឹក ។ នៅក្នុងកំឡុងពេលវះកាត់ ក្រុមគ្រូពេទ្យមិនអនុញ្ញាតឲ្យសាច់ញាតិ ឬស្វាមីរបស់លោក ហ៊ូ លីណា ចូលមើលការវះកាត់ទេ លុះពេលវះកាត់ចប់សព្វគ្រប់ដោយជោគជ័យ ទើបអនុញ្ញាតឲ្យស្វាមីរបស់លោកស្រី ហ៊ូ លីណា ចូលថតរូបកូនដើម្បីទុកជាអនុស្សាវរីយ៍ និងប្រគល់កូន (មង្គល)         ឲ្យទៅជីដូន (លោកជំទាវ សារ៉េន សាវី) ចំណែកឯលោកស្រី ហ៊ូ លីណា មិនទាន់ដឹងខ្លួនទេ គឺក្រុមគ្រូពេទ្យបានបញ្ជូនលោកស្រី ហ៊ូ លីណា ពីបន្ទប់ វះកាត់មកបន្ទប់សម្រាកថែទាំជំងឺវិញ (បន្ទប់ ៦២៨) ។ ក្រោយពីការវះកាត់ប្រហែលជាជាង ១ ម៉ោង ទើបលោកស្រី ហ៊ូ លីណា បានដឹងខ្លួនវិញ ។ ពេលឃើញកូនកើតមកមានកាយសម្បទាគ្រប់គ្រាន់ សុខភាពល្អ និងម្តាយ គ្មានគ្រោះថ្នាក់អ្វី ពេលនោះហើយដែលស្វាមី និងសាច់ញាតិផុតពីភ័យព្រួយ និងសប្បាយរីករាយឡើងវិញ ។ លោកស្រី ហ៊ូ លីណា បានរៀបរាប់ មុនពេលក្រុមគ្រូពេទ្យវះកាត់ថា៖ គ្រូពេទ្យដែលវះកាត់លោកស្រីមានចំនួន ៣ នាក់ គឺប្រធានមន្ទីរពេទ្យសម្ពពសោភាព (លោក ប៉ិច សុធី) លោកគ្រូពេទ្យជំនាញខាងកុមារ និងជំនួយការពេទ្យ ដោយមុនដំបូងគេបានចាក់ថ្នាំ ស្ពឹក ប៉ុន្តែលោកស្រីនៅដឹងនិងនិយាយបាន ដោយបានឮសំលេងក្រោកក្រាក ហើយលោកក្រុមគ្រូពេទ្យវះកាត់បានសួរថា តើប្អូនភ័យខ្លាចទេ លោកស្រីបានឆ្លើយថាអត់ទេ ក្រុមគ្រូពេទ្យបាននិយាយលេងជាមួយលោកស្រី ហ៊ូ លីណា ដើម្បីបន្លប់ការភ័យខ្លាច ដែលធ្វើឲ្យលោកស្រី លីណា  ស្ទើរតែមិនបានដឹងថាក្រុមគ្រូពេទ្យកំពុងវះកាត់ផង ។ ពេលវះកាត់ដោយជោគជ័យ គ្រូពេទ្យពេទ្យបានយកទារក (វតនៈមង្គល) ឲ្យលោកស្រីលីណា មើល ដោយនិយាយថា នេះជាកូនប្រុសរបស់លោកស្រី ។ ការសម្រាកសម្រាលបុត្រនៅមន្ទីរពេទ្យសម្ពពសោភានោះ សម្រាប់ ១ សប្តាហ៍ គឺមន្ទីរពេទ្យបានគិតថ្លៃសេវា (វះកាត់ សម្រាក ថែទាំ និងអាហារសម្រាប់ម្តាយ ៣ ពេល) អស់ ១,១០០ ដុល្លារអាមេរិក (មាស ១ ជី ស្មើនឹង ១៥០ ដុល្លារអាមេរិក) ។ កំឡុងការសម្រាកនៅមន្ទីរពេទ្យមាន សាច់ញ្ញាតិ និងប្អូនបានមកសួរសុខទុក្ខផងដែរ ប៉ុន្តែអ្នកដែលកំដរទាំងយប់ថ្ងៃនៅក្នុងពេទ្យផ្ទាល់ គឺស្វាមីលោកស្រី ហ៊ូ លីណា ម្តាយ ប្អូនស្រីសុភ័ក្រ និងប្អូនប្រុសអម្រេត ។ វតនៈមង្គល បានអាយុ ៥ ថ្ងៃ សភាពលឿង ហើយគ្រូពេទ្យថាខ្វះវីតាមីន D ពេលនោះគ្រូពេទ្យបានឲ្យមង្គលសម្រាកនៅក្នុងម៉ាស៊ីនវីតាមីនរយៈពេល ២៤ ម៉ោង ទើបមានសភាពធម្មតាវិញ ។ ការសម្រាកពេទ្យត្រូវចេញនៅថ្ងៃទី ៧ ខែ តុលា ឆ្នាំ ២០១៤ តែដោយសារថ្ងៃទី ៧ តុលា នោះត្រូវនឹងថ្ងៃអង្គារ ក្រុមគ្រួសារបានសម្រេចចិត្តសុំគ្រូពេទ្យចេញ មុន ១ ថ្ងៃ គឺបានចេញនៅថ្ងៃចន្ទ ទី ០៦ ខែ តុលា ឆ្នាំ ២០១៤ វិញ ដោយទៅ សម្រាកនៅផ្ទះប្អូនស្រី ហ៊ូ សុភ័ក្រ ។ ថ្ងៃទី ពុធ ទី ០៨ ខែ តុលា